ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017461
//อ้างอิงเลขที่รับแจ้ง Traffy Fondue (3DP9NF)
ขอให้แก้ไขปัญหาเสียงดังรบกวนจากท่อรถจักรยานยนต์ ลักษณะคล้ายรถจักรยานยนต์บิ๊กไบค์ บริเวณ บ้านเลขที่.....หมู่บ้านพิศาลบางกระดี่โครงการ 1 ซอยบางกระดี่ 25 แขวงแสมดำ เขตบางขุนเทียน กรุงเทพมหานคร จุดสังเกตเดินทางเข้าไปสุดซอยฯ บ้านจะอยู่ด้านซ้ายมือ ลักษณะเป็นบ้านต่อเติมโดยชั้น 1 เป็นบ้านปิดทึบ ประตูไม้ผสมเหล็ก ชั้น 2 สีม่วงและจะมีรูปเจ้าของบ้านและบุตรชายถือปืนติดอยู่ ลักษณะเป็นภาพปริ้นติดกระจก เนื่องจากผู้ร้องแจ้งว่ามีเจ้าของบ้านเป็นบุคคลเพศชาย (ทราบชื่อ-นามสกุล) อายุประมาณ 40-50 ปี ส่วนสูงประมาณไม่เกิน 165 เซนติเมตร รูปร่างผอม ผิวขาว ซึ่งบุคคลดังกล่าวจะมีการใช้รถจักรยานยนต์คล้ายบิ๊กไบค์ ซึ่งมีการต่อเติมท่อเสียงดัง โดยบุคคลดังกล่าวมักจะปรับปรุงซ่อมท่อจักรยานยนต์อยู่เสมอ ส่งผลให้เสียงของท่อรถแต่ละครั้งจะดังไม่เหมือนกัน มีการเร่งเครื่องยนต์เสียงดังด้วย ซึ่งประชาชนที่อาศัยอยู่ใกล้เคียงได้รับความเดือดร้อนจากเสียงดังรบกวนเป็นอย่างมาก นั้น
//ปัจจุบันเมื่อวันที่ 27 เมษายน 2566 เวลาประมาณ 07.00 น. พบว่ามีการเร่งเครื่องรถจักรยานยนต์ และจอดรถโดยติดเครื่องยนต์ทิ้งไว้ ทำให้เกิดแรงสั่นสะเทือนไปยังบ้านเรือนของผู้ร้อง ซึ่งผู้ร้องยังคงประสบปัญหาและได้รับความเดือดร้อนอยู่เช่นเดิม เบื้องต้นผู้ร้องติดต่อไปยังศูนย์รับแจ้งทุกข์กรุงเทพมหานคร หมายเลขสายด่วน 1555 ต่อมาช่วงเวลาประมาณ 14.00 น. พบว่ามีการเปิดเพลงบลูทูธจากโทรศัพท์ เปิดเพลงส่งเสียงดังรบกวนเป็นอย่างมาก ส่งผลให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องแก้ไขปัญหาดังกล่าวอีกครั้ง (ผู้ร้องประสงค์ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata